এস এম সুলতানকে নিয়ে অনেক তর্কবিতর্ক। সুলতানকে অনেকে প্রান্তিক শিল্পী ও অনেকে তাঁর শিল্পকর্মের গুণ বিচার করেন তাঁকে নেইভ (বন্য) বলে। আবার সুলতানের মৌলিকত্ব নিয়ে আহমদ ছফা বলেন, ‘তবু তাদের কোনো পূর্বসূরি নেই, নেই কোনো উত্তরসূরি। আচমকা জলতল থেকে সুবর্ণস্তম্ভের মতো উত্থিত হয়ে দন্ডায়মান হয়ে রয়েছে।’ নানা মুনির নানা মত থাকবেই। কিন্তু প্রদর্শনী উদ্বোধনীর দিন গ্যালারি উপচেপড়া মানুষের ঢল বলে দেয় সুলতানের গুরুত্ব। সুলতান যখন বেঁচে ছিলেন, তখনো মোহগ্রস্ত করে ফেলতেন। এখনো দর্শক সুলতানকে শুনে, দেখে, শিল্প বোঝার প্রচেষ্টায় মন্ত্রমুগ্ধ হয়ে যায়। তাই সুলতানের জীবন ও কর্ম নিয়ে আরো চুলচেরা গবেষণা প্রয়োজন।